Srnetica (planina)
Srnetica je planina koja se nalazi u sjeverozapadnom dijelu Bosne i Hercegovine. Susjedne planine su joj Klekovača,Grmeč i Šiša. Zajedno sa njima čini klekovačko-grmečku grupu u okviru zapadno-bosanskih Dinarida. Smještena je na teritoriji opština Ribnik, Istočni Drvar, Petrovac i Bosanski Petrovac.

Istočni dio Srnetice je zajednički masiv Klekovače i Šiše, bez vidljivih granica između njih. Zapadnii dio se proteže između kraških polja: Bravsko sa sjevera i Petrovačko sa juga.

Najviši vrh je Miljakuša na 1375 metara nadmorske visine.

Srnetica obiluje mnoštvom podzemnih kraških oblika, jamama i pećinama. Jame tipa bezdani, zvekare i stupnjevite nalaze se u području naselja Drinić i Bravski Vaganac, oko vrhova Kukerda (1043), Krstasti vrh (1099 m) i Banjički Vrh (1153 m). Na istom području pored vrhova Ježevac (1032 m) i Gradina (1023 m) nalazi se i pećina, koja je turistički neinteresantna. Zajedno sa nevedenim jamama pećina je nastala djelovanjem petrovačke prarijeke. Jedini izvor je izvor rijeke Ribnik, na istočnim padinama.

Planina obiluje šumskim bogatstvom. Početkom 20. og stoljeća Austro-Ugarska je počela i ovdje eksploataciju šuma koja traje do današnjih dana. Na planini je nekad postojalo radničko naselje Srnetica sa željezničkom raskrsnicom

Reference 

Bosanski Petrovac
Planine u Bosni i Hercegovini
Petrovac (Republika Srpska)